Analanjirofo

Analanjirofo on hallinnollinen alue Madagaskarin koillisosassa, yksi aluehallinnon 24:stä alueesta. Kooltaan nykyinen Analanjirofon alue on määritelty vuonna 2021 säädetyllä lailla, jossa alueen pohjoisosasta irrotettiin kaksi piiriä uuden Ambatosoan alueen perustamiseksi. Vuonna 2023 siellä asui &&&&&&&&&0729715.&&&&00729 715 asukasta. Alueen pinta-ala oli noin &&&&&&&&&&011188.&&&&0011 188 neliökilometriä. Analanjirofon alue rajautuu idässä Intian valtamereen. Naapurialueita ovat etelässä Atsinananan, lännessä Alaotra-Mangoron, luoteessa Sofian ja pohjoisessa 2021 perustettu Ambatosoan alue. Paikallisella tasolla alue jakautuu neljään piiriin ja edelleen 41 kuntaan (VL2018:n piirein kuntajaon mukaan). Piirien perustiedot ovat: Fenoarivo Atsinanana (ransk. Fénérive Est), 319 626 as. (2023), 2 570 km², 12 kuntaa, Sainte Marie, 30 099 as., 210 km², 1 kunta, Soanierana Ivongo, 161 239 as., 5 204 km², 8 kuntaa, ja Vavatenina, 218 751 as., 3 204 km², 10 kuntaa. Aluekeskus on Fenoarivo (ransk. Fénérive) kaupunki ja kunta, joka sijaitsee 475 kilometriä pääkaupunki Antananarivosta koilliseen (kansallisia maanteitä RN2 ja RN5 pitkin) ja jonka väkiluku oli (VL2018). Aluekeskuksesta käytetään myös sen piirin nimeä: Fenoarivo Atsinanana (eli ransk. Fénérive Est). Lähteet Monographie Région Analanjirofo (Monografia Analanjirofon alueesta (vuonna 2018 voimassa olleen aluejaon mukaisesti)) 2/2013. Centre de Recherches, d’Etudes et d’Appui à l’Analyse Economique à Madagascar (CREAM) via pseau.org. Viitattu 26.10.2025. (ranskaksi) Atlas du troisième recensement general de la population et de l’habitation de Madagascar 2018 (Atlas du RGPH-3 de Madagascar) (pdf) Institut National de la Statistique, instat.mg. Viitattu 26.10.2024. (ranskaksi) Viitteet Aiheesta muualla Kuvia tai muita tiedostoja aiheesta Analanjirofo Wikimedia Commonsissa